Document ID: /roh_data/filtered/fineweb-2-filterrobots_roh.jsonl.gz/2468

Il Jauer è stà durant l’entira cursa a la testa ed ha gudagnà durant quels 15 kilometers 27 da 30 secundas da bunificaziun pussiblas. Ses pli grond concurrent, il defensur dal titel, il Russ Sergej Ustjugow ha perencunter gudagnà be 4 secundas da bunificaziun ed è plinavant cupitgà curt avant l’arrivada.
Cologna il pli ferm els sprints da bunificaziun
Avant la duas etappas finalas la fin d’emna en la Val di Fiemme maina Dario Cologna il classament general dal Tour de Ski cun in avantatg da 53 secundas sin Sergej Ustjugow.
Pralong dumogna criteris da selecziun per Pyeongchang
Sco segund meglier svizzer è Candide Pralong vegnì 19avel en la cursa ad Oberstdorf. Cunquai ha il Romand dumagnà ils criteris da selecziun da Swiss Olympic per ils gieus olimpics il favrer a Pyeongchang. A Tavau Nordic mez december era Pralong gia vegnì 18avel.
RR novitads 12:00